**APROB,**

 **Adi CROITORU**

 **Manager proiect,**

 **Director**

 **Direcția Biodiversitate**

**CAIET DE SARCINI**

**privind achiziționarea de servicii de vizite de studiu pentru proiectul**

**„*Dezvoltarea capacității administrative a Ministerului Mediului de a implementa politica în domeniul biodiversității*” – SIPOCA 22**

**GLOSAR DE TERMENI ŞI DEFINIŢII**

|  |  |
| --- | --- |
| **Termenul** | **Definiția** |
| Autoritate Contractantă | Ministerul Mediului |
| Beneficiar | Ministerul Mediului, Direcția Biodiversitate |
| Prestator | Orice prestator de servicii persoană fizică/juridică, de drept public sau privat, ori grup de astfel de persoane cu activitate în domeniul care oferă în mod licit pe piață servicii similare. |
| Cadrul Strategic Național de Referință 2007-2013 | Documentul de referință pentru programarea instrumentelor structurale asigurând conformitatea intervențiilor acestor fonduri cu orientările strategice comunitare privind coeziunea şi prioritățile naționale de dezvoltare, precum şi legătura dintre prioritățile la nivel comunitar şi Programul Național de Reformă (HG nr. 457/2008). |
| Arii naturale protejate | Zone terestre sau marine destinate special pentru protecția și menținerea diversității biologice, a resurselor naturale și a celor culturale asociate. |
| Arii naturale protejate de interes național | Includ următoarele categorii:* Parc național – reprezintă o zonă naturală declarată pentru protejarea la nivel de specii cât și la nivel de ecosisteme şi unde sunt permise activități de vizitare și recreere;
* Parc natural – reprezintă o zonă naturală declarată atât pentru protejarea peisajului cât și pentru recreere;
* Rezervație naturală – reprezintă o zonă naturală declarată pentru protejarea anumitor specii sau habitate.
 |
| Arii naturale protejate de interes internațional | Includ următoarele categorii:* Rezervație a biosferei – reprezintă o arie naturală protejată căreia i se atribuie un calificativ internațional și ale cărei caracteristici sunt definite de UNESCO conform cu necesitățile privind scopul de protecție și conservare a unei zone de habitat natural și a diversității biologice specifice a acesteia, în cadrul programului „Omul și Biosfera”;
* Zonă umedă de importanță internațională – sunt teritorii și/sau întinderi de apă care includ diferite tipuri de ecosisteme umede și corespund criteriilor de evidențiere a zonelor umede de importanță internațională ale Convenției Ramsar, deținînd o bogată diversitate biologică și având un rol important pentru păsările acvatice;
* Geoparc – reprezintă o arie naturală protejată inclusă în Rețeaua europeană și membru în Rețeaua mondială a Geoparcurilor, sub egida UNESCO.
 |
| Rețeaua Natura 2000 | Reprezintă o rețea europeană de zone naturale protejate care cuprinde un eșantion reprezentativ de specii sălbatice și habitate naturale de interes comunitar. A fost constituită nu doar pentru protejarea naturii, ci și pentru menținerea acestor bogății naturale pe termen lung, pentru a asigura resursele necesare dezvoltării socio-economice |
| Siturile Natura 2000 | Sunt acele arii naturale protejate ce aparțin rețelei ecologice europene Natura 2000, rețea realizată prin implementarea a două acte normative elaborate de Consiliul Europei: Directiva Păsări (conservarea speciilor de păsări sălbatice) și Directiva Habitate (conservarea speciilor de plante și animale sălbatice și a habitatelor naturale), astfel:* Arii de Protecție Specială Avifaunistică (SPA) – constituite (conform Directivei Păsări 79/409/CEE, actualizata prin Directiva 2009/147/CE) cu scopul menținerii în stare favorabilă a speciilor de păsări sălbatice și conservare a acestora.
* Situri de Importanță Comunitară (SCI) – constituite (conform Directivei Habitate 92/43 EEC) cu scopul menținerii și conservării speciilor de plante și animale sălbatice și habitatelor naturale de interes comunitar reprezentative pentru regiunea biogeografică în care se încadrează
 |

**ABREVIERI**

|  |  |
| --- | --- |
| AC | Autoritatea Contractantă |
| ANPM | Agenția Națională pentru Protecția Mediului |
| CS | Caiet de Sarcini |
| CE | Comisia Europeană |
| CSNR | Cadrul Strategic Național de Referință |
| CV | Curriculum Vitae |
| FS | Fonduri Structurale |
| FSE | Fondul Social European |
| HG | Hotărâre a Guvernului României |
| MMed | Ministerul Mediului |
| OUG | Ordonanța de Urgență a Guvernului |
| POCA | Programul Operațional Capacitate Administrativă |
| SCAP | Strategia pentru consolidarea administrației publice 2014-2020 |
| SIPOCA 22 | Proiectul „Dezvoltarea capacității administrative a Ministerului Mediului de a implementa politica în domeniul biodiversității” |
| SNPACB | Strategia Națională şi Planul de Acţiune pentru Conservarea Biodiversității 2013 – 2020 |
| UE | Uniunea Europeană |

**1. INFORMAŢII GENERALE**

**1.1. Beneficiar**

Ministerul Mediului, Direcția Biodiversitate.

**1.2. Autoritatea Contractantă**

Ministerul Mediului.

Adresa sediu: București, Bdul. Libertății nr. 12, sector 5, cod poștal: 050741, Cod fiscal: 16335444.

Pentru informaţii suplimentare cu privire la Autoritatea Contractantă se va consulta site-ul [www.mmediu.ro](http://www.mmediu.ro)

**1.3. Context**

În vederea asigurării îndeplinirii sarcinilor si atribuțiilor specifice ale Direcției Biodiversitate din cadrul Ministerului Mediului, aceasta implementează in prezent proiectul: „***Dezvoltarea capacității administrative a Ministerului Mediului de a implementa politica in domeniul biodiversității – SIPOCA 22***”, proiect finanțat din Fondul Social European (FSE) prin Programul Operațional Capacitate Administrativa (POCA).

Proiectul este important pentru asigurarea managementului şi gestionării sistemului de arii naturale protejate din România şi în special în ceea ce privește Rețeaua Natura 2000.

Principalul obiectiv al acestui proiect este reprezentat de întărirea capacității administrative a Ministerului Mediului, prin dezvoltarea de sisteme și standarde care să optimizeze procesul de politici publice în domeniul protecției biodiversității, în acord cu Strategia pentru consolidarea administrației publice 2014-2020 (SCAP), prin:

* dezvoltarea unor metode necesare pentru îmbunătățirea procesului decizional la nivelul Ministerului Mediului și al instituțiilor partenere de a implementa politica publică în domeniul biodiversității, constând în dezvoltarea de metodologii și proceduri de evaluare și aprobare a planurilor de management pentru ariile naturale protejate,
* dezvoltarea unor studii care să fundamenteze politici publice în domeniul ecosistemelor degradate în acord cu obiectivele Strategiei Uniunii Europene în domeniul Biodiversității pentru anul 2020 și să fundamenteze programele de investiții pentru refacerea ecosistemelor degradate din afara ariilor naturale protejate,
* realizare unor studii de fundamentare și revizuirea Strategiei Naționale şi Planului de Acţiune pentru Conservarea Biodiversității 2013 – 2020 (SNPACB) în acord cu ultimele evoluții la nivel european și cu Strategia Uniunii Europene în domeniul Biodiversității pentru anul 2020.

In cadrul proiectului sus-menționat este prevăzută realizarea activității: ***Utilizarea bunelor practici în domeniul managementului ariilor naturale protejate, la nivel european***.

In cadrul acestei activități este prevăzută realizarea acțiunii: ***Organizare de vizite de studii pentru schimburi de informaţii şi experiență în diverse arii naturale protejate din Statele Membre ale Uniunii Europene***, cu scopul de a facilita participanților cunoașterea directă a soluțiilor de administrare a ariilor naturale protejate si in special a ariilor naturale protejate din Rețeaua Natura 2000, în vederea dobândirii de cunoștințe şi tehnici specifice si aplicarea lor în domeniile proprii de activitate.

**1.4. Justificare**

Acțiunea va include organizarea a 3 vizite de studiu, în Ungaria. La fiecare din aceste vizite de studiu, care se vor desfășura pe durata a 5 zile lucrătoare si 7 zile calendaristice, vor participa câte 20 de persoane de la nivelul Ministerului Mediului, Agenției Naționale pentru Protecția Mediului şi al structurilor teritoriale, precum și din rândurile administratorilor/custozilor ariilor naturale protejate.

Obiectivul vizitelor de studiu este de a realiza schimburi de experiență și de a identifica bune practici direct de la personalul cu atribuții în acest sens din țările europene cu o experiență relevantă în managementul ariilor naturale protejate şi a siturilor Natura 2000, domeniu în care România se află încă într-o fază incipientă. Astfel, se va asigura un transfer de cunoștințe direct, de care vor beneficia 60 de persoane.

Rezultatele așteptate sunt reprezentate de îmbunătățirea cunoștințelor şi abilităților personalului (60 de persoane) din cadrul Ministerului Mediului, Agenției Naționale pentru Protecția Mediului şi al structurilor teritoriale si a administratorilor/custozilor ariilor naturale protejate de a dobândi cunoștințe şi tehnici specifice si de a le aplica în domeniile proprii de activitate.

Autoritatea Contractantă contactează în acest sens servicii de organizare evenimente, conform detaliilor şi cerințelor prezentate mai jos.

**2. DESCRIEREA OBIECTULUI CONTRACTULUI (SPECIFICAȚIILE TEHNICE)**

**2.1. Obiectul achiziției publice**

Obiectul prezentului contract se referă la achiziția de servicii de organizare evenimente externe (vizite de studiu) necesare pentru implementarea acțiunii de organizare de vizite de studii pentru schimburi de informaţii şi experiență în diverse arii naturale protejate din Statele Membre ale Uniunii Europene din cadrul proiectului „Dezvoltarea capacității administrative a Ministerului Mediului de a implementa politica în domeniul biodiversității – SIPOCA 22”.

**2.2. Cadrul general de desfășurare a serviciilor**

Serviciile contractate vor consta în organizarea a 3 vizite de studiu, în Ungaria, pentru a analiza modul de gestionare a ariilor naturale protejate si in special al celor din cadrul Rețelei Natura 2000 în aceste state şi pentru a prelua bunele practici şi a le adapta la situația din Romania.

Cele 3 vizite de studiu trebuie să fie identice, repetitive, respectiv se desfășoară în aceleași locații.

Fiecare din cele 3 vizite de studiu se vor desfășura în semestrul al doilea al anului 2017, pe o durată de 5 zile lucrătoare şi 7 zile calendaristice.

La fiecare vizită de studiu vor participa câte 20 de persoane de la nivelul Ministerului Mediului, Agenției Naționale pentru Protecția Mediului şi al structurilor teritoriale, precum și din rândurile administratorilor/custozilor ariilor naturale protejate.

Pentru fiecare participant în parte vor fi asigurate:

* transport aerian (bilet de avion dus-întors);
* cazare (6 nopți cazare);
* diurna zilnică;
* alte servicii – transport local, servicii de traducere/interpretare şi asigurare logistică eveniment, inclusiv minuta de la fiecare locație vizitată, raport de activitate.

Toate costurile aferente desfășurării contractului vor fi asigurate din bugetul proiectului „Dezvoltarea capacității administrative a Ministerului Mediului de a implementa politica în domeniul biodiversității” – SIPOCA 22.

Pentru fiecare vizită de studiu Autoritatea Contractantă va furniza Prestatorului următoarele informaţii:

* Lista cu numele participanților,
* Datele exacte ale organizării vizitei de studiu, ce vor fi stabilite de comun acord.

**2.3. Riscuri**

Prestatorul trebuie să ia în calcul următorii factori de risc:

* schimbări potenţiale în lista persoanelor care participă la eveniment, posibil cu până la 10 zile calendaristice înainte de data de plecare;
* existența fluctuației de personal;
* timpul limitat alocat pentru organizarea acestor vizite de studiu;

**2.4. Descrierea serviciilor**

Activitățile contractului se vor desfășura exclusiv în Ungaria.

Activitățile pe care prestatorul va trebui să le organizeze în vederea atingerii rezultatelor prevăzute în acest Caiet de sarcini sunt specificate în continuare:

1. **Servicii tehnice:**

**a. Servicii de gestionare eveniment**

Serviciile de asigurare a gestionarii evenimentului vor consta în asigurarea intermedierii între participanții la vizitele de studiu şi reprezentanții instituțiilor publice/ organizațiilor ce au ca domeniu de activitate gestionarea ariilor naturale protejate din Ungaria.

Programul vizitelor de studiu, incluzând vizitarea ariilor naturale protejate şi activitățile de schimb de experiență şi prezentare de bune practici în domeniul gestionării ariilor naturale protejate inclusiv situri Natura 2000, vor fi propuse de către ofertant/prestator în Oferta tehnică şi vor fi aprobate de către Autoritatea Contractantă.

Pe parcursul execuției contractului prestatorul nu va face schimbări în echipa de personal agreată de Autoritatea Contractantă fără aprobarea prealabilă, în scris, a acestuia. În toate cazurile în care înlocuirea însoțitorului de grup este necesară, Prestatorul are obligația de a propune spre aprobare, ca înlocuitor, un expert care are cel puțin aceleași aptitudini, calificări şi același nivel de experiență profesională ca expertul înlocuit. Costurile legate de înlocuirea unui expert sunt exclusiv responsabilitatea prestatorului.

**c. Servicii de traducere/interpretare**

Pe întreaga durată de desfășurare a vizitelor de studiu, prestatorul va trebui să asigure servicii de traducere şi interpretare, specializate în domeniul ariilor naturale protejate, în şi din limba română în și din limba maghiara.

Ofertantul/prestatorul are obligația să prezinte în Oferta tehnică modul în care vor fi asigurate serviciile de traducere şi interpretare, astfel încât să se asigure desfășurarea facilă şi fluentă a tuturor activităților de vizitare, schimb de experiență şi prezentare de bune practici.

1. **Servicii logistice:**

Locul de desfășurare a vizitelor de studiu este în Ungaria.

**a. Servicii de transport aerian internațional**

Pentru desfășurarea vizitelor de studiu prestatorul va trebui să asigure:

* transportul aerian din Romania în ţarade destinație în care se desfășoară vizitele de studiu şi retur.
* biletele de avion vor fi exclusiv la clasa economic.

Plecarea se va face cu o zi înainte de ziua de începere a vizitelor de studiu, iar întoarcerea se va face în ziua următoare ultimei zile în care are loc un eveniment de vizită de studiu.

**b. Servicii de transport local**

Pentru fiecare vizită de studiu prestatorul va asigura transportul local în ţarade destinație pe întreaga durată de 7 zile calendaristice, pentru un număr de 20 de participanți, la care se adaugă personalul acestuia pentru desfășurarea activităților.

Serviciile de transport local se vor asigura cu microbuz/autocar destinat exclusiv prezentului contract şi vor consta în:

* transport de la aeroport până la locul de cazare/hotel (în prima zi),
* transport de la locul de cazare/hotel până la aeroport (în ultima zi),
* transporturi zilnice cu mijloace de transport auto dotate cu aer condiționat, de la locul de cazare/hotel până la ariile naturale protejate ce vor fi vizitate şi la instituțiile publice/organizațiile responsabile pentru gestionarea ariilor naturale protejate, pentru asigurarea desfășurării vizitelor de studiu (pe durata a 5 zile de lucru),
* alte activități de transport ce pot apărea pe parcursul celor 5 zile de vizite de studiu, dar care vor avea o durată rezonabila de timp,
* pentru activitatea de transport local se poate lua în considerare o distanţă medie zilnică de circa 200 km.

**c. Servicii de cazare**

Pentru fiecare vizită de studiu prestatorul va asigura cazarea pentru un număr maxim de 20 de participanți, după cum urmează:

* 6 nopți cazare,
* mic dejun inclus,
* 20 camere în regim single (un participant/cameră).

Conform HG nr. 518/1995, costurile pentru cazare sunt suportate de fiecare participant la vizita de studiu din indemnizația zilnică.

Prestatorul va asigura o suma fixă în valoare de 185 Euro/participant/zi, reprezentând contravaloarea indemnizației zilnice.

Prestatorul va transmite, pentru fiecare participant în parte, diurna aferentă perioadei de desfășurare a vizitei de studiu, cu maxim 3 zile înainte de data plecării, în plic pe baza de semnătură de primire a fiecărui participant.

Indemnizația zilinică va fi o suma fixa, evidentiata separat in centralizatorul de preturi.

**2.5. Managementul contractului, sarcinile şi responsabilitățile contractantului**

Ofertantul va constitui o echipă de management, care va răspunde de toate aspectele administrative, logistice şi organizaționale ale contractului.

Echipa desemnată va lucra direct cu Autoritatea Contractantă pe toată durata derulării contractului, astfel încât toate activitățile cuprinse în prezentul Caiet de sarcini să fie realizate la timp şi care să asigure gestionarea urgențelor şi comunicarea cu Autoritatea Contractanta pe toată perioada de derulare a evenimentelor.

Pentru managementul activităților aferente acestui contract prestatorul va întocmi următoarele rapoarte:

* *Raport inițial* – va include activitățile desfășurate în etapa inițială, în colaborare cu Autoritatea Contractantă, în vederea definitivării şi clarificării tuturor aspectelor ce țin de implementarea efectiva si eficienta a contractului;
* *Raport de activitate* – va fi realizat cate un Raport de activitate după fiecare vizită de studiu; va include detalii privind modul de organizare si desfășurare a fiecărei vizite de lucru in parte; (in total 3 Rapoarte de activitate);
* *Raport final* – va descrie rezultatele obținute pe parcursul întregului proiect si va înregistra detaliile despre implementarea contractului.

Rapoartele trebuie verificate, avizate şi aprobate de Autoritatea Contractantă.

Lista participanților la evenimente, precum şi informațiile referitoare la participarea persoanelor vor fi puse la dispoziția Prestatorului de către Autoritatea Contractantă în maxim 30 de zile de la data semnării contractului de ambele părți.

Așa cum s-a menționat la cap. 2.6 Riscuri – există posibilitatea de modificare ocazională, parțială, a listei cu persoanele participante la evenimente, aceasta situație reprezentând un risc pe care ofertantul va trebui sa îl analizeze si sa prezinte modul de gestionare al acestui risc in Oferta tehnica.

**2.6. Calendar orientativ de desfășurare a evenimentelor**

Datele exacte de desfășurare a vizitelor de studiu vor fi definitivate în etapa inițială de implementare a contractului, de comun acord între Autoritatea Contractantă şi Prestator (Contractant), dar fără a depăși perioada prevăzută in contract.

**3. DERULAREA CONTRACTULUI**

**3.1. Modul de derulare al contractului**

După desemnarea operatorului economic câștigător, se va încheia un contract de servicii între Ministerul Mediului și operatorul economic desemnat câștigător.

Contractul de prestări de servicii de organizare si desfășurare vizite de studiu pentru proiectul „Dezvoltarea capacității administrative a Ministerului Mediului, de a implementa politica în domeniul biodiversității” – SIPOCA 22 se va încheia între Autoritatea Contractantă și Operatorul economic declarat câștigător pentru perioada de la semnarea contractului, pana la data de 31.12.2017, conform mențiunilor de la cap. 2.4 Planificarea privind atribuirea si durata de desfășurare a contractului.

Graficul de planificare a organizării şi desfășurării activităților in cadrul contractului se va stabili de comun acord între părți la o dată ulterioară încheierii contractului.

**4. RECEPȚIA REZULTATELOR CONTRACTULUI**

**4.1. Recepția cantitativa si calitativa a serviciilor**

Recepția cantitativă și calitativă a serviciilor prestate se va face, pe baza Raportului inițial de activitate (in termen de maxim 5 zile lucrătoare de la finalizarea etapei inițiale de definitivare si clarificare a modului de implementare a contractului), pe baza Rapoartelor de activitate (in termen de maxim 5 zile lucrătoare de la finalizarea fiecărei vizite de studii) si pe baza Raportului Final (in termen de maxim 5 zile lucrătoare de la aprobarea ultimului Raport de activitate, cu descrierea rezultatelor obținute pe parcursul derulării întregului contract), de către o comisie de recepție formată din reprezentanți ai Autorității contractante.

Nu se admit neconcordanțe între serviciile prestate, Caietul de sarcini și prevederile contractuale.

În cazul constatării unor deficiențe, Prestatorul are obligația de a remedia deficiențele semnalate, în termen de maxim 3 zile de la data luării la cunoștință a acestora, dar fără a depăși termenul limită al finalizării contractului. In acest caz, Raportul inițial, Rapoartele de activitate sau Raportul final, în funcție de caz, nu vor fi aprobate de Autoritatea Contractantă, până la remedierea tuturor deficiențelor/neconcordanțelor constatate.

**4.2. Rezultate previzionate**

Rezultate previzionate în cadrul contractului:

* 3 vizite de studiu, ce au ca obiectiv schimburi de informaţii şi experiență ale angajaților de la nivelul Ministerului Mediului, Agenției Naționale pentru Protecția Mediului şi al structurilor teritoriale, precum și din rândurile administratorilor/custozilor ariilor naturale protejate, realizate în state membre ale Uniunii Europene în cadrul cărora vor fi analizate modurile de gestionare a rețelei Natura 2000 în aceste state și pentru a prelua bunele practici și a le adapta la situația existenta in România.

**5. CERINŢE PRIVIND PREZENTAREA OFERTEI (CONTINUTUL OFERTEI)**

Cerințele prevăzute în Caietul de sarcini reprezintă cerințe minimale pentru realizarea ofertei.

Ofertantul trebuie să prezinte o propunere concretă, conform cerințelor din Caietul de sarcini pentru organizarea evenimentelor şi asigurarea suportului logistic pentru buna desfășurare a acestora.

**5.1. Oferta Tehnică**

Oferta Tehnică va fi elaborată astfel încât să satisfacă corespunzător cerințele tehnice menționate in Caietul de sarcini.

Oferta Tehnică va prezenta viziunea proprie a ofertantului asupra modului de implementare a contractului și va cuprinde:

1. Comentariile Ofertantului din care să reiasă modul în care a înțeles cerințele din Caietul de Sarcini. Vor fi prezentate opiniile asupra aspectelor principale privind proiectul care pot influența atingerea obiectivelor și a rezultatelor așteptate, inclusiv riscurile posibile privind execuția proiectului şi modul de abordare al acestora.
2. Metodologia utilizată în organizarea şi derularea evenimentelor şi propunerile de locații pentru vizitele de studii, conform cerințelor şi specificațiilor din Caietul de sarcini.
3. Detalierea modului de realizare a serviciilor ce fac obiectul ofertei, pe fiecare tip de servicii în parte. Se va prezenta Agenda propusa de Prestator privind desfășurarea evenimentelor, cu detalii de activități pentru fiecare zi in parte.
4. Nominalizarea personalului propus de Ofertant pentru derularea evenimentelor şi prezentarea CV-ului/urilor. Ofertantul va pune la dispoziție personal cu competențe şi experiență profesională dovedită, capabil să îndeplinească activitățile contractului si obiectivele și rezultatele așteptate.

Limba de redactare a ofertei, precum şi a documentelor însoțitoare va fi limba română. Orice document suport, prezentat într-o altă limbă, va fi însoțit de traducerea sa autorizată.

Ofertantul trebuie să-și asume în întregime efectuarea activităților care concura la atingerea rezultatelor așteptate.

Dacă în Oferta tehnică nu vor fi descrise cele 4 puncte de mai sus, oferta va fi declarată neconformă.

În cazul în care ofertantul reprezintă un consorțiu/asociere, ofertantul trebuie să descrie modalitatea în care fiecare membru al consorțiului/asocierii intervine în proiect, cu distribuirea și interacțiunea sarcinilor și responsabilităților.

*NOTĂ: Neregăsirea aspectelor menționate mai sus va atrage încadrarea ofertei ca fiind neconformă, şi va duce la respingerea ofertei.*

**6. BUGET SI CONDIȚII DE PLATA**

**6.1. Bugetul prezentului contract**

Valoarea estimată a achiziției pentru prezentul contract este: 484.650,00 lei fără TVA.

Sursa de finanțare: bugetul proiectului „*Dezvoltarea capacității administrative a Ministerului Mediului de a implementa politica in domeniul biodiversității – SIPOCA 22*”, proiect finanțat din Fondul Social European (FSE) prin Programul Operațional Capacitate Administrativa (POCA).

**6.2. Condiții de plata**

*Notă: Nu se poate efectua nici o plata în avans!*

Plățile se vor realiza în 3 tranșe, după cum urmează:

* Prima tranșă de plată, aferentă Vizitei de studiu nr. 1, după aprobarea de către Autoritatea Contractantă a Raportului de Activitate nr. 1;
* A doua tranșă de plată, aferentă Vizitei de studiu nr. 2, după aprobarea de către Autoritatea Contractantă a Raportului de Activitate nr. 2;
* A treia tranșă de plată, după finalizarea contractului şi aprobarea de către Autoritatea Contractantă a Raportului Final.

Facturile se emit dupa aprobarea Rapoartelor de activitate de către Autoritatea Contractantă. Plata se va face în termen de 30 de zile de la emiterea facturii.

Modul de finalizare a achiziției: *încheierea unui contract*

Întocmit:

Consilier Nicolae Manta, expert proiect SIPOCA 22